Indokolás

1. §-hoz

A tömb dél-keleti sarkán az intézményi funkciók dominálnak, a saroktelek beépítettsége a megengedettnél nagyobb, a telkeken a zöldfelület mértéke kisebb, mint a lakóterületre vonatkozó szabályozásban szereplő érték. Az Integrity Magánklinka tervezett fejlesztése érdekében módosítás során a kialakítható legkisebb telekszélesség és terület 12 m és 400 m2-ről 16 m és 500 m2-re, a megengedett legnagyobb beépítettség a 400 m2 telekterületig 50 %, 400 m2 feletti telekterületre vetítetten 35 % (60 %) mértékéről 50%-ra, saroktelek esetében 75%-ra, a kialakítható legkisebb zöldfelület 20%-ról 10%-ra módosul. A homlokzatmagasság korlátozás megszűnik, helyette az utcai párkánymagasság 9 méterben kerül szabályozásra, az épületmagasság pedig 6,5 méterről 7,5 méterre módosul.

2. §-hoz

A szabályozási terv a beruházások megvalósítása érdekében módosul.

3. §-hoz

Hatályba léptető, deregulációs rendelkezést és szabályozási átmenetet tartalmaz.

**Ezen indokolás a jogalkotásról szóló 2010. évi CXXX. törvény 18. § (3) bekezdése és a Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet 20. § (3) bekezdésében foglaltak alapján a rendelet kihirdetését követően a Nemzeti Jogszabálytárban közzétételre kerül.**